Koma muzîkî ya gerîlayan Awazê Çiya serrgêra 27. ya Qirkerdişê Sêwasî de klîbê deyîra 'Di baskên ba de' weşana. Deyîre seba hunermenda Hasret Gultekînî virazîya û hetê endamê kome Erdal Akkayayî ra ameye wendene.
Kome 8ê nîsane de albumê xo yo newe 'Botan' vetbi. Album platformanê dîjîtalan de weşanîya. Album dîyarîya şehîdanê xoîdarekerdişî ame kerdene. Kome 27ê nîsane de zî seba Orhan Yilmazkayayo ke 27ê nîsana 2009î de seba biratîya şaran şer kerdbi û şehîd bibi, klîbêk weşana.
14ê tebaxa 2019î de zî Awazê Çiya klîbo newe yê bi nameyê 'Ji çiyayan ber bi behrê ve' amade kerdbi û kome 23ê temmuze de serewedaritişê şorişî ser o û 23ê gulane de zî derheqê xoverdayîşanê gerîlayan de klîbêk weşana.
